
Szentendre Város Önkormányzat Képviselő-testületének

2010. február 11-i   üléséről készült jegyzőkönyvéből

3.
Sürgősségi indítvány  szentendrei 1245/12/A/6 hrsz. alatti ingatlan térítésmentes önkormányzati tulajdonba adásáról
Előadó: dr. Dietz Ferenc polgármester
Szentendre Város Önkormányzat Képviselő-testületének

39/2010. (II. 11.) Kt. sz. határozata:

Szentendre Város Képviselő-testülete: 

1.
az állami vagyonról szóló 2007. évi CVI. törvény 36. § (2) bekezdésében foglaltak alapján a Magyar Állam 1/1 arányú tulajdonában álló, és Magyar Nemzeti Vagyonkezelő Zrt. Pest Megyei Területi Iroda vagyonkezelésében álló Szentendre, elterület 1245/12/A/6 hrsz-ú, öröklakás megnevezésű, az ingatlan-nyilvántartás adatai szerint Hamvas Béla u. 2-10. 2. 1. emelet 1. szám alatti ingatlan térítésmentes önkormányzati tulajdonba adását kezdeményezi a Magyar Nemzeti Vagyonkezelő Zrt. Pest Megyei Területi Irodájánál a helyi önkormányzatokról szóló 1990. évi LXV. törvény 8. § (1) bekezdésében foglaltak alapján lakásgazdálkodási feladatai elősegítése érdekében szociális helyzet alapján történő bérbeadás céljából.

2.
 Ennek megvalósulása érdekében nyilatkozik, hogy az állami vagyonnal való gazdálkodásról szóló 254/2007. (X. 4.) Korm. rendelet 50. § (2) bekezdés b) pontjában előírtak szerint vállalja a tulajdonba adás érdekében felmerülő költségek megtérítését.

3.
Felhatalmazza a Polgármestert, hogy jelen határozatában foglaltak alapján a Magyar Nemzeti Vagyonkezelő Zrt. Pest Megyei Területi Irodájánál kezdeményezze az 1. pontban meghatározott ingatlan térítésmentes önkormányzati tulajdonba kerülését. 
Felelős: Polgármester

Határidő: 2010. február 28. 
K. m. f.


dr. Dietz Ferenc  s. k.
dr. Molnár Ildikó s. k.


polgármester
jegyző

Kapja:

1. Önkormányzati és Szervezési Iroda – irattár

2. A Képviselő-testület tagjai – Weboldalon
3.
Közgazdasági és Vagyon Iroda, vagyongazdálkodási referens – intézkedésre, általa az érintettek
4. Közgazdasági és Vagyon Iroda, vagyongazdálkodási-jogi ügyintéző  – intézkedésre
Közzétéve az F/Közös/Határozatok/2010 mappában és a Weboldalon.

A kiadmány hiteléül:
2010. február 15.
Ancsin Mária

